У 1944 годзе дырэктарам Хонаўскай школы была назначана Алена Яфімаўна Зайцава. Да вайны яна заканчвала Магілёўскі педінстытут. Засталося здаць толькі выпускныя экзамены, як пачалася вайна. Прыехала да бацькі ў вёску Завярэжжа, што недалёка ад Вендрыжа, Алена Яфімаўна актыўна ўключылася ў барацьбу з акупантамі. Была сувязной партызанскага атрада Асмана Касаева. Хадзіла з заданнямі ў Магілёў, здабывала каштоўныя звесткі, прыносіла медыкаменты.